**Zápis z Ústavnej rady ÚZZ 17.1.2022**

**Miestnosť a čas konania:** kancelária riaditeľa ÚZZ od 10.00 do 10.15

**Prítomní**: doc. Ing. Dušan Kudelas, PhD.

doc. Ing. Lucia Domaracká, PhD. - ospravedlnená

doc. Ing. Mário Molokáč, PhD.

doc. Ing. Peter Tauš, PhD.

doc. Ing. Martin Sisol, PhD.

doc. Ing. Marián Šofranko, PhD.

Zapisovateľka: doc. Ing. et Ing. Andrea Seňová, PhD.

**Program**:

1. Kolégium dekana
2. Výuka v LS 2022
3. Doktorandské štúdium
4. Domáce projekty
5. Zahraničné projekty
6. Rôzne

***Riaditeľ ÚZZ informoval v rámci jednotlivých bodov o:***

1. Riaditeľ informoval na ÚR o zasadnutí Kolégia dekana. Je potrebné skontrolovať a vytlačiť Zadávacie listy pre potreby blížiacich sa Bc. a Ing. štátnic v máji 2022. Najbližšia Vedecká rada FBERG je naplánovaná na 4.3.2022. Koncom januára 2022 je naplánované stretnutie s vedením fakulty v zastúpení s prodekanom doc. Ing. Samerom Khourim, PhD., kde každý zamestnanec (pedagóg a vedecko-výskumný pracovník) odprezentuje svoj plán publikačnej a vedeckej činnosti na rok 2022.
2. Riaditeľ informoval, že je potrebné v procese výučby v LS 2021/2022 aj naďalej dodržiavať opatrenia smerujúce k ochrane zdravia pred ochorením COVID-19 spôsobeného koronavírusom. Realizácia výučby (prezenčne, online) bude prebiehať podľa epidemiologickej situácie. Skúškové obdobie ZS 2021/22 končí 11.2.2022. Zápis skúšok v systéme Mais bude možný do 16.2.2022. LS 2021/22 začína 14.2.2022. Štátne bakalárske záverečné skúšky sú naplánované na druhý májový týždeň a inžinierske štátne záverečné skúšky na štvrtý májový týždeň.
3. Riaditeľ informoval, že je potrebné informovať školiteľov doktorandského štúdia, že v termíne do 14.2.2022 je potrebné zaslať prodekanovi prof. Strakovi návrh tém doktorandského štúdia. Témy môže vypísať len doc. a prof., ktorý spĺňa kvalitatívne kritéria, tj. školiteľ s titulom „doc.“ musí spĺňať aktuálne platné „Kritériá na habilitácie docentov na Fakulte baníctva, ekológie, riadenia a geotechnológií Technickej univerzity v Košiciach“, školiteľ s titulom „prof.“ musí spĺňať aktuálne platné „Kritériá na vymenúvanie profesorov na Fakulte baníctva, ekológie, riadenia a geotechnológií Technickej univerzity v Košiciach“. Formulár pre témy je možné nájsť na adrese <https://fberg.tuke.sk/wps/portal/fberg/studium/doktorandske-studium>
4. V termíne do 7.2.2022 je potrebné odovzdať Elaborát tých doktorandov, ktorí sa prihlásili na Jazykovú skúšku z cudzieho jazyka. Termín realizácie skúšky z CJ bude 15.2.2022, ďalší termín je stanovený na 3.5.2022. V termíne 8.2.2022 sa koná prijímacia skúška na PhD štúdium tzv. druhé kolo, čiže prijímať sa bude na témy, ktoré boli vypísané v predošlom akademickom roku.
5. Riaditeľ informoval o realizácii projektov na FBERG. V súčasnosti sa realizujú vrtné práce v spolupráci s Košickým samosprávnym krajom na projekte Čižatice, ktorý sa má vŕtať do hĺbky 2300 metrov. Ďalším je projekt LIFE a projekt POŠA, ktoré sa realizujú tiež v spolupráci s KSK a sú zamerané na riešenie otázky PCB látok a ich elimináciu a zníženie kontaminácie v podnikoch Chemko Strážske. Koordinátorom pre tieto projekty je doc. Ing. Stanislav Jacko, PhD.
6. Bola získaná dotácia na úpravu haly spracovania surovín. Zámerom je vybudovať laboratórium resp. Centrum spracovania surovín. Získaný bol na tento účel aj projekt z EIT. Koordinátorom týchto aktivít je doc. Ing. Martin Sisol, PhD.
7. Rôzne

- Riaditeľ informoval, že bola podpísaná Dohoda o spolupráci medzi FBERG a spoločnosťou ORLEN UNIPETROL.

* Riaditeľ požiadal vedúcich oddelení, aby pripravili návrhy na realizáciu projektov, do ktorých sa ústav môže zapojiť, či už do grantových výziev, ktoré sú aj na stránke projektového pracoviska fakulty, projektov VEGA resp. iných.

Zapísala:

doc. Ing. et Ing. Andrea Seňová, PhD. prof. Ing. Dušan Kudelas, PhD.

Tajomník ÚZZ Riaditeľ ÚZZ